《侍从途中口号应制》
唐代·阎朝隐

疵贱出山东，忠贞任土风。因敷河朔藻，得奉洛阳宫。

一顾侍御史，再顾给事中。常愿粉肌骨，特答造化功。

作者简介：阎朝隐，字友倩，赵州栾城人。连中进士、孝弟廉让科。性滑稽，属辞奇诡，为武后所赏。累迁给事中，预修《三教珠英》。圣历中，转麟台少监，坐附张易之徙岭外。景龙时，还为著作郎。先天中，除秘书少监，后贬通州别驾。诗十三首。